=== Danneskiold-Samsøe ===
[[Christian 5.]]s søn med [[Sophie Amalie Moth]], greve [[Christian Gyldenløve]] havde med [[Dorothea Krag]], baron Jens Juels enke, 2 sønner og 1 datter, Frederikke Louise (1699-1744), gift med hertug [[Christian August 1. af Slesvig-Holsten-Sønderborg-Augustenborg|Christian August 1. af Augustenborg]]. Disse 3 børn optoges [[1695]] i grevestanden med navnet Danneskiold-Samsøe. Linjen fra den yngste af sønnerne, [[Frederik Danneskiold-Samsøe]], er uddød. Den ældste søn, [[Christian Danneskiold-Samsøe (1702-1728)|Christian greve Danneskiold-Samsøe]] (1702-1728), arvede [[Grevskabet Samsøe]] og ejede tillige friherreskaberne [[Baroniet Lindenborg|Lindenborg]] og [[Baroniet Høgholm|Høgholm]]. Han var præses i [[Admiralitetskollegiet|Admiralitetet]] og samlede et stort og kostbart bibliotek, som dog splittedes ved hans død. Han og hans søskende godkendte [[1725]] faderens oprettelse af [[Gisselfeld]] til et [[Gisselfeld Kloster|arveligt jomfrukloster]], for hvilket lensgreven af Danneskiold-Samsøe stedse er overdirektør. Hans søn, gehejmekonferensråd, generalpostdirektør, [[Frederik Christian Danneskiold-Samsøe|Frederik Christian greve Danneskiold-Samsøe]] (1722-1778), blev [[1771]] afskediget af [[Struensee]], den yngre søn, [[Ulrik Adolph Danneskiold-Samsøe|Ulrik Adolph]] (1723-1751), var general-admiralløjtnant og sluttede [[1746]] en for Danmark ærefuld fred med Beien af [[Algier]]. Frederik Christians søn, [[gehejmekonferensråd]], [[amtmand]] over [[Præstø Amt]], [[Christian Conrad Sophus Danneskiold-Samsøe (1774-1823)|Christian Conrad Sophus lensgreve Danneskiold-Samsøe]] (1774-1823), var en ivrig landboven, og hans virksomhed kan endnu spores på flere steder i [[Sydsjælland]]; bl.a. lod han [[Den danneskjoldske Kanal]] grave fra [[Bavelse]] til [[Næstved]]. Anlægget af [[Holmegaard Glasværk]] skyldes hans hustru Johanne Henriette Valentine Kaas (1776-1843). Efter hans død gik grevskabet over til den ældste af hans 3 sønner, Frederik Christian greve Danneskiold-Samsøe (1798-1869), fra ham til den anden søn, gehejmekonferensråd, [[mundskænk]] [[Christian Conrad Sophus Danneskiold-Samsøe (1800-1886)|Christian Conrad Sophus lensgreve Danneskiold-Samsøe]] (1800-1886) og fra denne til hans ældste søn, [[Christian Danneskiold-Samsøe (1838-1914)|Christian Frederik lensgreve Danneskiold-Samsøe]] (1838-1914), ordenskansler fra 1911. Den tredje søn, [[Sophus Danneskiold-Samsøe (1804-1894)|Magnus Otto Sophus greve Danneskiold-Samsøe]] til [[Nordfelt]] m.m. (1804-1894), var generalpostdirektør. Hans ældste søn, [[Christian Conrad Sophus Danneskiold-Samsøe (1836-1908)|Christian Conrad Sophus greve Danneskiold-Samsøe]] (1836-1908) var [[hofchef]] hos [[Frederik 8.|kronprins Frederik til Danmark]] og chef for [[Det Kongelige Teater]] 1894-1908; en yngre søn, [[Frederik Vilhelm Steen Danneskiold-Samsøe|Frederik Vilhelm Steen greve Danneskiold-Samsøe]] til [[Ulriksholm]] (1837-1895) kongevalgt medlem af [[Landstinget]]. To døtre af den ældre greve Christian Conrad Sophus Danneskiold-Samsøe var gift med to augustenborgske brødre, Louise Sophie (1796-1867) med hertug [[Christian August 2. af Slesvig-Holsten-Sønderborg-Augustenborg|Christian August 2.]], Henriette (1806-1858) med prins [[Frederik af Nør]].
Historie